Folketing
2004-02-04

Jeg vil også godt fortsætte i sporet om arbejdsgiverens ansvar. Som jeg husker debatterne, da man vedtog nogle af disse ordninger, var Dansk Folkepartis argumentation bl.a., at arbejdsgiverne også skulle være med til at bære noget ansvar, og det er sådan set et overordnet udgangspunkt, som vi ikke er uenige i. Men det, der er sket, siden Dansk Folkeparti tilsluttede sig forslagene, er, at man fuldstændig har ændret den administrative praksis, som vi regnede med skulle være gældende, og derfor vil jeg godt spørge - også på baggrund af, at jeg har lyttet mig til en lidt større åbenhed i hr. Mikkel Denckers tale end i regeringspartiernes taler: Bekymrer det ikke Dansk Folkeparti, at med det, der nu er godkendt, kan arbejdsgiverne helt slippe for at tage noget medansvar? Det var, sådan som jeg husker det, et af Dansk Folkepartis hovedargumenter, at det skulle de gøre.